Anexă la HCLMT nr.....................
PROTOCOL DE COLABORARE
Nr.  ……….. /……………………......
PREAMBUL:
Dorind să oferim un model de guvernare deschisă la nivelul administrației publice locale, 
înțelegând că pentru a beneficia de avantajele guvernării deschise, trebuie să creăm mecanismele și contextele favorabile unui proces robust și solid de participare publică,
aducând cetățeanul în centrul procesului de guvernare publică, cu obiectivul de a îmbunătăți calitatea vieții acestuia, accesul la serviciile publice, dar și crescând capacitatea și eficiența instituțiilor publice care îl deservesc,
1. Părțile:
1.1. MUNICIPIUL TIMIŞOARA, cu sediul în Timişoara, Bd. C. D. Loga nr. 1, cod fiscal  14756536, tel. 0256-408.367, fax 0256-408380, în calitate de Partener 1, legal reprezentat prin Primar, dl. Dominic Fritz, pe de o parte şi
1.2. Asociatia Banat IT cu sediul în Timișoara, str. Eugeniu de Savoya nr. 7, ap. 11, număr de înregistrare în Registrul Asociațiilor și Fundațiilor 145/12.11.2014, în calitate de Partener 2, reprezentat prin Vlad Isac 
1.3. Asociația Smart City cu sediul în Timișoara, str. Johann Sebastian Bach nr. 12, număr de înregistrare în Registrul Asociațiilor și Fundațiilor 112/09.09.2014, în calitate de Partener 3, reprezentat prin Bugariu Dan - Stefan 
1.4. Fundația ”Agentia pentru Informarea si Dezvoltarea Organizatiilor Neguvernamentale” (AID-ONG) cu sediul în Timișoara, str. Pop Tiberiu Timișan, nr. 3 (fostă Mitropolit Andrei Saguna, nr. A10), ap. 1, număr de înregistrare în Registrul Asociațiilor și Fundațiilor 12/07.08.2006, în calitate de Partener 4, reprezentat prin Mihail Lisețchi 
au hotărât încheierea prezentului protocol de colaborare (“Protocol”)
2. Obiectul Protocolului
2.1. Obiectul prezentului Protocol este stabilirea termenilor de colaborare între Părți în scopul elaborararii metodologiei de implementare a guvernării deschise la nivel local în conformitate cu modelul Open Government Partnership.
2.2. Protocolul exclude orice angajament de ordin financiar din partea Părților.
3. Durata Protocolului
Prezentul Protocol este valabil pe o perioadă de 6 luni de la data semnării lui, cu posibilitatea de prelungire, cu acordul scris al părților.

4. Implementarea protocolului
4.1. Părțile se întâlnesc în ședințe lunare. 
4.2. Cvorumul de desfășurare a ședințelor lunare este de cel puțin 3 membri.

4.3. Hotărârile se iau prin consensul membrilor prezenți.
4.5. la ședințele lunare pot fi invitați, după caz, experți independenți sau reprezentanți ai altor instituții publice sau organizații private.
5. Atribuțiile părților:
A. Partenerul 2, Partenerul 3, Partenerul 4:
a) elaborarea metodologiei de implementare a guvernării deschise în municipiul Timișoara, în conformitate cu modelul Open Government Partnership.;
b) asistență la constituirea grupului de lucru responsabil cu operaționalizarea metodologiei de implementare a guvernării deschise la nivel local, pe perioada și în limitele prezentului Protocol.
B. Partenerul 1:
a) desemnează unul sau mai mulți reprezentanți care să participe la realizarea obiectului protocolului;
b) va facilita, pe cât posibil, colaborarea partenerilor cu alte instituții publice locale, în cazul în care aceasta este necesară desfășurării optime a proiectului;
c) va invita reprezentanții partenerilor la acțiunile publice care vizează domeniile din parteneriat, după caz;
d) va menționa contribuția partenerilor la realizarea proiectelor din cadrul prezentului Protocol, cu ocazia activităților de comunicare publică;
6. Caracterul confidenţial al Protocolului
6.1. Protocolul are caracter de document public. 
6.2. Accesul persoanelor informaţii privind protocolul și implementarea sa se realizează cu respectarea termenelor şi procedurilor prevăzute de reglementările legale privind liberul acces la informaţiile de interes public.
7. Comunicări
7.1. Orice notificare, cerere sau alt instrument scris solicitat sau permis a fi dat în temeiul prezentului protocol se va face în scris și va fi transmis celeilalte părți prin poștă electronică (cu confirmare de primire) la adresele de e-mail ale părților. 
8. Modificarea Protocolului
8.1. Prezentul protocol poate fi modificat prin act adițional, de comun acord, la inițiativa scrisă a oricărei părți, urmând să producă efecte de la data semnării de către reprezentanții părților.

9. Încetarea Protocolului
9.1. Prezentul Protocol încetează:
a)
prin expirarea termenului prevăzut la pct. 3;
b)
înainte de ajungerea la termen, prin acordul părților; 
c)
prin imposibilitatea realizării obiectului său;
d)
prin reziliere, în cazul neexecutării sau executării necorespunzătoare de către una dintre părți a obligațiilor prevăzute în prezentul protocol;

10. Dispoziții finale
10.1. Orice diferend privind prezentul protocol, inclusiv referitor la interpretarea, executarea sau încetarea lui se va soluționa de către părți pe cale amiabilă. 

Prezentul protocol a fost încheiat astăzi, ………………………………….., în patru exemplare, câte unul pentru fiecare parte semnatară, toate având valoare de original, și intră  în vigoare de la data semnării de către părți.

..............................................................

..............................................................

